Bjørnen og reven skulle ha åker i sameie

Det var en gang bjørnen og reven skulle ha åker i sameie. De hadde en liten bråte oppe i skogen, og det første året sådde de rug.

«Nå får vi dele som rett er», sa Mikkel. «Vil du ha rota, så tar jeg toppen», sa han.

Ja, det ville bjørnen. Men da de hadde tresket, fikk reven korn, og bjørnen fikk ikke annet enn strå og kvister. Bamsen likte ikke dette, men reven sa det var så som de var forlikt om, det.

«I år er det jeg som har vinningen», sa reven. «Et annet år er det du. Da skal du ha toppen, og jeg får nøyes med rota.»

Men da våronna kom, spurte Mikkel hva bjørnen mente om neper. Jo, det var bedre kost enn korn, sa han, og det mente reven og.

Da høsten kom, tok reven nepene, og bjørnen fikk kålen. Men da ble bamsen så harm at han skilte lag med Mikkel med det samme.

Ordforklaringer

- bråte: rydning, åpen plass i skogen

- våronn: vårarbeid, utearbeid på våren, pløying og såing

Lastet fra:

EventyrForAlle.no

Norsk folkeeventyr fra samlingene til Peter Christen Asbjørnsen (1812-1885), Jørgen Moe (1813-1882) og Moltke Moe (1859-1913). (Offentlig eiendom - public domain)

Kilde: Veslefrikk med fela og andre eventyr, 1941 (nb.no) (Offentlig eiendom - public domain)

Teksten er redigert av Karl-Robert Rønning.

Dette verket er lisensiert under følgende Creative Commons lisens: Navngivelse-DelPåSammeVilkår 4.0 Internasjonal. For å se en kopi av denne lisensen, besøk http://creativecommons.org/licenses/by-sa/4.0/.

Illustratør: Karl-Robert Rønning

Laget ved hjelp av bilder fra pixabay.com. (Offentlig eiendom - public domain)

Dette verket er lisensiert under følgende Creative Commons lisens: Navngivelse-DelPåSammeVilkår 4.0 Internasjonal. For å se en kopi av denne lisensen, besøk http://creativecommons.org/licenses/by-sa/4.0/.

Table of Contents

Bjørnen og reven skulle ha åker i sameie

Ordforklaringer

Rettigheter og info